Na podlagi tretjega odstavka 119. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US in 61/21) je Upravni odbor Zavoda za zdravstveno zavarovanje Slovenije na 40. redni seji 20. 4. 2021 sprejel

**SKLEP**

**o vrstah medicinskih pripomočkov, zdravstvenih stanjih in drugih pogojih**

**za upravičenost na obnovljivo naročilnico**

1. člen

Ta sklep določa vrste medicinskih pripomočkov, zdravstvena stanja in druge pogoje zavarovanih oseb, pri katerih se medicinski pripomočki lahko predpišejo na obnovljivo naročilnico.

Vrste medicinskih pripomočkov, zdravstvena stanja in drugi pogoji iz prejšnjega odstavka so določeni v Prilogi »Seznam vrst medicinskih pripomočkov, zdravstvenih stanj in drugih pogojev za upravičenost na obnovljivo naročilnico«, ki je sestavni del tega sklepa.

1. člen

Z dnem uveljavitve tega sklepa preneha veljati Sklep o predpisovanju medicinskih pripomočkov na obnovljivo naročilnico, št. 9001-4/2020-DI/10, z dne 31. 3. 2020, uporablja pa se do dne začetka uporabe tega sklepa.

1. člen

Ta sklep začne veljati naslednji dan po objavi na spletni strani Zavoda za zdravstveno zavarovanje Slovenije, uporabljati pa se začne z dnem uveljavitve Sprememb in dopolnitev Pravil obveznega zdravstvenega zavarovanja (Uradni list RS, št. xx/21) in Sklepa o zdravstvenih stanjih in drugih pogojih za upravičenost do medicinskih pripomočkoviz obveznega zdravstvenega zavarovanja (Uradni list RS, št. xx/21), razen v delu, ki se nanaša na naslednje medicinske pripomočke:

1. brizge za dajanje olja in zdravil 10 ml,
2. brizge za dajanje olja in zdravil z enfit nastavkom 10 ml,
3. brizge za dajanje olja in zdravil z enfit nastavkom 10 ml - večdnevne,
4. brizge za dajanje olja in zdravil 20 ml,
5. brizge za dajanje olja in zdravil z enfit nastavkom 20 ml,
6. brizge za dajanje olja in zdravil z enfit nastavkom 20 ml - večdnevne,
7. brizge za hranjenje 50 - 60 ml,
8. brizge za hranjenje z enfit nastavkom 50 - 60 ml,
9. brizge za hranjenje z enfit nastavkom 50 - 60 ml - večdnevne,
10. podaljšek za hranjenje po gastrostomi in
11. podaljšek za hranjenje po gastrostomi z enfit nastavkom,

za katere se ta sklep začne uporabljati 15. dan od uveljavitve aktov, navedenih v tem stavku.

Številka: 9001-8/2021-DI/11

Ljubljana, 20. 4. 2021

Tatjana Čerin

predsednica Upravnega odbora

Zavoda za zdravstveno zavarovanje Slovenije

Priloga:

* Seznam vrst medicinskih pripomočkov, zdravstvenih stanj in drugih pogojev za upravičenost na obnovljivo naročilnico